|  |  |  |
| --- | --- | --- |
| **ESITYS IHMISKAUPAN UHRIEN AUTTAMISJÄRJESTELMÄÄN (AIKUINEN)** | | |
| Ota tarvittaessa yhteyttä auttamisjärjestelmään myös puhelimitse, kiireellistä palvelua vaativassa tapauksessa jo ennen esityksen lähettämistä. (Puh. 02954 63177). | | |
| **Auttamisjärjestelmään Esitettävä henkilö** | | |
| Nimi |  | |
| Yhteystiedot  (puh., e-mail, osoite tms.) |  | |
| UMA-asiakasnumero  (jos tiedossa) |  | |
| Syntymäaika / HETU |  | |
| Oleskelulupa tai  turvapaikkaprosessin  tilanne (jos tiedossa) |  | |
| Asiamies (jos on: nimi, toimisto) |  | |
| Äidinkieli |  | |
| Muut asiointikielet  (kuvaa osaamisen taso) |  | |
| Osaako henkilö  lukea/kirjoittaa? |  | |
| **SUOMESSA OLEVAT ALAIKÄISET LAPSET, JOITA ESITETÄÄN AUTTAMISJÄRJESTELMÄÄN**  (Täytä vain, jos esität lasta auttamisjärjestelmään.) | | |
| Alaikäisen puolesta puhevaltaa käyttää joko hänen huoltajansa, edunvalvojansa tai muu laillinen edustaja. 15-17 -vuotias käyttää edellä mainittujen kanssa rinnakkaista puhevaltaa.  **Esityksen tekemiseksi vaaditaan suostumus sekä 15 vuotta täyttäneeltä, että hänen huoltajaltaan / edunvalvojaltaan / edustajaltaan.**  (Hallintolaki 434/2003: 14 §) | Nimi | Syntymäaika  tai HETU |
|  |  |
|  |  |
|  |  |
|  |  |
|  |  |
| **EsitYKSEN TEKIJÄ** | | |
| Nimi |  | |
| Yhteystiedot | **Huom! Esityksen tekijälle voidaan ilmoittaa auttamisjärjestelmän päätöksestä vain, jos hänellä on lakiin perustuva oikeus saada ko. tieto, tai esitettävän henkilön suostumuksella (ks. suostumus)** | |
| Kirjaa alle esitettävän henkilön kertomus ja/tai se, mitä sinä tiedät ihmiskauppaan viittaavista tapahtumista. Kirjaa kertomus ja tiedot mahdollisimman yksityiskohtaisesti, mutta älä kuulustele. Älä myöskään painosta henkilöä menemään syvälle traumaattisiin kokemuksiin. Voit tarvittaessa liittää esitykseen muita asiakirjoja, joista tapahtumat käyvät ilmi.  Seuraavista kysymyksistä voi olla apua kertomuksen jäsentämisessä. Älä kuitenkaan käytä niitä, jos asiasta kertominen on henkilölle erityisen vaikeaa tai raskasta.   1. Jouduitko tekemään jotain, mitä et olisi halunnut tehdä? Mitä? 2. Uhkailiko tai painostiko joku sinua? 3. Mitä olisi tapahtunut, jos olisit lähtenyt tilanteestasi? 4. Mitä olisi tapahtunut, jos olisit kieltäytynyt toimimasta määräysten tai sinulle ehdotetun mukaisesti? 5. Milloin hyväksikäyttö alkoi ja milloin se päättyi (jos päättynyt)? 6. Missä hyväksikäyttö tapahtui? | | |
|  | | |
| Minkälaista apua arvioit henkilön tarvitsevan? Mitä hän itse toivoo?  Kohdistuuko häneen turvauhkaa Suomessa? | | |
| Esitykseen voi liittää muutakin olennaista tietoa. | | |
| Yhteystiedot | **Ihmiskaupan uhrien auttamisjärjestelmä**  Joutsenon vastaanottokeskus  Läykäntie 53  54190 Konnunsuo  fax. 02954 11799  puh. 02954 63 177  [ihmiskauppa.auttamisjarjestelma@migri.fi](mailto:ihmiskauppa.auttamisjarjestelma@migri.fi)  **Turvasähköposti:** **SECUREMAIL.MIGRI.FI** (tätä kautta voit lähettää esityksen tietoturvallisesti) | |
| **SUOSTUMUS IHMISKAUPAN UHRIEN AUTTAMISJÄRJESTELMÄÄN HAKEUTUMISEEN**  (suostumuslomake sivu 1/2) | | |
| Auttamisjärjestelmä auttaa ihmiskaupan uhreja, heidän Suomessa oleskelevia alaikäisiä lapsia sekä ihmiskaupparikoksen tutkinnassa avustavia henkilöitä. Auttaminen perustuu Suomen lakiin, jossa määritellään, mitä apua voidaan tarjota. Auttamistoimia järjestetään yksilöllisen palvelutarpeen arvioinnin perusteella ja ne voivat sisältää:   * neuvontaa ja ohjausta * sosiaali- ja terveyspalveluja * tulkki- ja käännöspalveluja * turvallisen majoituksen * vastaanottorahan tai toimeentulotuen, jos olen varaton * apua turvallisessa paluussa, jos haluan palata kotimaahani * laissa[[1]](#footnote-1) tarkoitettua oikeusapua ja oikeudellista neuvontaa   Voin koska tahansa lähteä auttamisjärjestelmästä eikä minulle järjestetä palveluita ja tukitoimia vastoin tahtoani. Voin antaa palautetta saamistani palveluista tai niiden järjestämisestä.  **Auttamisjärjestelmään otettu henkilö tunnistetaan ihmiskaupan uhriksi.** Muiden viranomaisten on huomioitava tämä jos he käsittelevät minua koskevaa, ihmiskauppaan tai ihmiskaupan uhrin oikeuksiin liittyvää asiaa.  Asiakkuus auttamisjärjestelmässä päättyy, kun minulla ei ole enää tarvetta auttamistoimille. Asiakkuus auttamisjärjestelmässä päättyy myös, jos ilmoitan että haluan asiakkuuden päättyvän, jos katoan, muutan pois Suomesta tai minut poistetaan maasta.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Auttamisjärjestelmä ei ilmoita poliisille asiakkuudestani auttamisjärjestelmässä.** Auttamisjärjestelmän asiakkaaksi ottaminen ei riipu halukkuudestani tehdä yhteistyötä esitutkintaviranomaisen kanssa. Voin saada apua, vaikka en tekisi rikosilmoitusta minuun kohdistuneista rikoksista. Jos haluan tehdä rikosilmoituksen, auttamisjärjestelmä auttaa ja tukee minua siinä.Turvallisuudestani huolehditaan.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Auttamisjärjestelmän työntekijöitä koskee vaitiolovelvollisuus.** Tietoni ovat salassa pidettäviä ja niitä käsitellään auttamisjärjestelmässä aina tietoruvallisesti ja vain asiakuuttani ja palveluiden järjestämistä varten. Tietojani ei anneta muille viranomaisille ilman suostumustani muuten kuin laissa erikseen säädetyissä tilanteissa. Tietojani ei anneta sivullisille. Lisätietoa tietojeni käsittelystä auttamisjärjestelmässä: ihmiskauppa.fi/myinfo.  Auttamisjärjestelmä voi pyytää auttamisjärjestelmään ottamista koskevaa päätöksentekoa tai auttamistoimien järjestämistä varten välttämättömiä minua koskevia tietoja muilta viranomaisilta. Tietoni tallennetaan auttamisjärjestelmän asiakasrekisteriin ja minulla on oikeus saada tietää, mitä minua koskevia tietoja rekisteriin on talletettu. Auttamisjärjestelmä ei anna tietoja minusta tai asiakkuudestani kotimaani viranomaisille (koskee ulkomaan kansalaisia).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Näin auttamistoimet järjestetään**   * **Jos minulla on Suomessa kotikunta**, tulevat auttamistoimet pääsääntöisesti sen *hyvinvointialueen*\* sosiaali- ja terveyspalveluiden kautta, jonka alueella kotikuntani sijaitsee. Auttamisjärjestelmä on yhteydessä sosiaalitoimeen palveluiden järjestämiseksi. Auttamisjärjestelmä voi antaa minulle ohjausta ja neuvontaa oikeuksiini liittyen, esimerkiksi rikosasiaan ja oleskeluoikeuteen liittyvissä asioissa, ja toimii tarvittaessa yhteistyössä hyvinvointialueen\* kanssa auttamiseeni liittyvissä asioissa. Henkilöillä, joilla on suomalainen henkilötunnus, on yleensä myös kotikunta. \*Helsinkiläisen asiakkaan kohdalla Helsingin kaupunki ja HUS-yhtymä. * **Jos olen vastaanottopalveluiden piirissä**, **auttamisjärjestelmä järjestää auttamistoimet tiiviissä yhteistyössä sen vastaanottokeskuksen kanssa, johon olen rekisteröitynyt.** Esimerkiksi turvapaikanhakijat ovat vastaanottopalveluiden piirissä. * **Jos minulla ei ole kotikuntaa, enkä ole vastaanottopalveluiden piirissä**, **auttamisjärjestelmä vastaa kaikkien auttamistoimien järjestämisestä.** Kotikunnattomia henkilöitä voivat olla Suomessa ilman laillista oleskeluoikeutta oleskelevat ihmiset (nk. paperittomat), viisumilla oleskelevat, viisumivapaasta maasta saapuneet henkilöt tai EU-kansalaiset, jotka eivät ole laillistaneet tai rekisteröineet oleskeluaan, sekä jotkut B-oleskeluluvalla oleskelevat henkilöt.   + Jos olen Suomessa ilman lainmukaista oleskeluoikeutta, auttamisjärjestelmä voi antaa minulle 1-6 kuukauden mittaisen **harkinta-ajan**. Harkinta-aika on ihmiskaupan uhrille tarkoitettu tilapäinen oleskeluoikeus ja sen aikana oleskeluni Suomessa on laillista. Auttamisjärjestelmä ilmoittaa poliisille siitä, että minulle on annettu harkinta-aika, sekä harkinta-ajan keston. Tällä varmistetaan se, ettei minua poisteta maasta harkinta-aikana. Muuta tietoa poliisille ei tässä yhteydessä anneta.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Minulle on selvitetty ymmärtämälläni kielellä, mitä auttamisjärjestelmään esittäminen merkitsee. Annan suostumukseni siihen, että minua esitetään ihmiskaupan uhrien auttamisjärjestelmään. Esittäjä saa antaa auttamisjärjestelmälle kaikki tiedot niistä syistä ja perusteista, joilla minua esitetään auttamisjärjestelmän asiakkaaksi.  Saako auttamisjärjestelmä antaa esityksen tekijälle tiedon siitä, otetaanko sinut auttamisjärjestelmän asiakkaaksi?        Auttamisjärjestelmä ei anna esityksen tekijälle muuta tietoa sinulle tehtävästä päätöksestä,  ellei siihen ole lainmukaista perustetta.  KYLLÄ  EI    Allekirjoitus: ­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nimenselvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  15 vuotta täyttäneen lapsen allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Paikka, päiväys, esityksen tekijän nimi ja allekirjoitus:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (suostumuslomake sivu 2/2) | | |

**OHJE:**

Ihmiskaupan uhrien auttamisjärjestelmän toiminta perustuu lakiin kansainvälistä suojelua hakevan vastaanotosta sekä ihmiskaupan uhrin tunnistamisesta ja auttamisesta.

Julkisen, yksityisen tai kolmannen sektorin toimija voi tehdä auttamisjärjestelmälle esityksen ihmiskaupan uhriksi olettamansa henkilön ottamiseksi auttamisjärjestelmään. Esityksen voi tehdä myös henkilö itse.

Tietoa ihmiskaupasta ja ihmiskaupan uhrien auttamisjärjestelmästä löytyy verkkosivulta [www.ihmiskauppa.fi](http://www.ihmiskauppa.fi). Sieltä löydät myös tietoa auttamisjärjestelmään esitettyjen henkilöiden sekä auttamisjärjestelmän asiakkaiden henkilötietojen käsittelystä (www.ihmiskauppa.fi/myinfo).

Jos tarvitset lisäohjeita tai -tietoa ennen esityksen tekemistä, ota yhteyttä auttamisjärjestelmään puh: 02954 63177.

Esityksen voi tehdä kirjallisesti käyttäen tätä lomaketta tai vapaamuotoisesti vaikkapa turvallisella sähköpostilla. Postita tai lähetä esitys auttamisjärjestelmälle turvasähköpostilla. Jos kyseessä on erityinen kiireellinen avuntarve, soita auttamisjärjestelmään puh: 02954 63177. Kiireellisessä *hätä*tilanteessa ota kuitenkin yhteyttä hätänumeroon.

Auttamisjärjestelmään otetaan matalan kynnyksen periaatteella. **Esityksen tekijältä ei edellytetä varmuutta ihmiskaupasta.** Auttamisjärjestelmään voidaan ottaa henkilö, joka on olosuhteidensa perusteella voinut joutua ihmiskaupan uhriksi ja, joka on sen vuoksi avun tarpeessa. Samalla auttamisjärjestelmään voidaan ottaa myös hänen mukanaan Suomessa olevat alaikäiset lapset. Apua annetaan myös ihmiskaupparikoksen tutkinnassa avustaville henkilöille ja heidän lapsilleen.

**Esityksen voi tehdä vain esitettävän henkilön suostumuksella. Sitä ei voi tehdä henkilön tahdon vastaisesti tai ilman, että hän on siitä tietoinen.** Alaikäisen kohdalla pyydetään myös huoltajan tai muun alaikäisen puolesta puhevaltaa käyttävän suostumus (esim. edustaja). Suostumusta kysyttäessä henkilön kanssa on käytävä läpi suostumuslomakkeessa olevat tiedot.

Esitykseen kirjataan perustelut sille, miksi henkilö tulisi ottaa auttamisjärjestelmään, eli miksi henkilön epäillään olevan ihmiskaupan uhri. Esityksessä on tärkeää tuoda mahdollisimman selkeästi ilmi kertomus tai tapahtumat, jotka ovat herättäneet ihmiskauppaepäilyn. Pääsääntöisesti tehdään aina kirjallinen esitys. Kiireellisissä tapauksissa esitys voidaan kuitenkin tehdä suullisesti (puhelimitse).

Täytä esityslomake mahdollisimman selkeästi ja huolellisesti. Näin varmistut siitä, että auttamisjärjestelmä saa riittävät tiedot.

Auttamisjärjestelmään ottamisesta tehdään kirjallinen päätös. Kiireellisissä tapauksissa auttamistoimet voidaan aloittaa välittömästi.

**Huom!** Auttamisjärjestelmän tekemästä päätöksestä ei voida antaa tietoa esityksen tekijälle ilman asiakkaan suostumusta tai lainmukaista perustetta tiedon saamiselle. Suostumuslomakkeella hakija voi päättää haluaako hän, että auttamisjärjestelmä antaa tiedon päätöksestä (myönteinen / kielteinen) esityksen tekijälle. Hakijan suostumuksella auttamisjärjestelmä voi kertoa esityksen tekijälle, onko kyseessä myönteinen vai kielteinen päätös, mutta ei muuta tietoa päätöksestä.

1. Laki oikeudenkäynnistä rikosasioissa (689/1997) sekä oikeusapulaki (257/2002) [↑](#footnote-ref-1)